ಬಡ ದೇಶಗಳಿಗೆ 200 ದಶಲಕ್ಷ ಡೋಸ್ ಹೆಚ್ಚುವರಿ ಲಸಿಕೆ ಉತ್ಪಾದನೆ: ಸೆರಂ ನವದೆಹಲಿ, ಸೆ.29: ಪುಣೆಯಲ್ಲಿರುವ ಭಾರತೀಯ ಸೆರಂ ಸಂಸ್ಥೆ ಭಾರತ ಸೇರಿದಂತೆ ಬಡರಾಷ್ಟ್ರಗಳಿಗೆ ಆಗಿಯೇ 200 ದಶಲಕ್ಷ ಡೋಸ್ ಹೆಚ್ಚುವರಿ ಕೋವಿಡ್ ಲಸಿಕೆ ಉತ್ಪಾದಿಸಲು ಮುಂದಾಗಿದೆ.ಔಷಧಿ ತಯಾರಿಕೆಗೆ ಬಿಲ್ ಮತ್ತು ಮೆಲಿಂಡಾ ಗೇಟ್ಸ್ ಪ್ರತಿಷ್ಠಾನ ಹಣಕಾಸಿನ ನೆರವು ನೀಡುತ್ತಿದೆ ಎಂದು ಸಂಸ್ಥೆ ಮಾಹಿತಿ ನೀಡಿದೆ.ಆಕ್ಸ್ಫರ್ಡ್ ವಿಶ್ವವಿದ್ಯಾಲಯ ಮತ್ತು ಆಸ್ಟ್ರೋ ಜೆನಕ ಅಭಿವೃದ್ದಿ ಪಡಿಸಿರುವ ಲಸಿಕೆಯ ಪ್ರಯೋಗ ಜಗತ್ತಿನ ವಿವಿಧ ಭಾಗಗಳಲ್ಲಿ ನಡೆಯುತ್ತಿದೆ. ಅದರಲ್ಲಿ ಯಶಸ್ಸು ಕಂಡರೆ 2021ರ ಮೊದಲ ತ್ರೈಮಾಸಿಕದ ಮಧ್ಯಭಾಗದಲ್ಲಿ ರೋಗಿಗಳ ಮೇಲೆ ಲಸಿಕೆ ಪ್ರಯೋಗಕ್ಕೆ ಸಿದ್ಧವಾಗಲಿದೆ.ಒಮ್ಮೆ ಲಸಿಕೆ ಸುರಕ್ಷಿತ ಎನ್ನುವುದು ಖಾತ್ರಿಯಾಗುತ್ತಿದ್ದಂತೆ ಅದರ ಉತ್ಪಾದನೆಗೆ ಪುಣೆಯಲ್ಲಿರುವ ಔಷಧಿ ತಯಾರಿಕಾ ಸಂಸ್ಥೆ ಈಗಾಗಲೇ ಇದಕ್ಕೆ ಬೇಕಾದ ಎಲ್ಲಾ ಯೋಜನೆಗಳನ್ನು ಪಡಿಸಿಕೊಂಡಿದೆ.ಪ್ರತಿ ಡೇಸ್ ಕೊರೋನೋ ಲಸಿಕೆ ಗೆ 3 ಡಾಲರ್ ವೆಚ್ಚ ತಗುಲಿದ್ದು ಆರಂಭಿಕ ಹಂತದಲ್ಲಿ 100 ದಶಲಕ್ಷ ಡೋರ್ಸ್ ಅವಶದಿ ಉತ್ಪಾದನೆ ಮಾಡಲು ಮುಂದಾಗಿದೆ. ಇದಕ್ಕೆ ಬಿಲ್ ಮತ್ತು ಮಿರಾಂಡಾ ಗೇಟ್ಸ್ ಪ್ರತಿಷ್ಠಾನ ನೆರವು ನೀಡುತ್ತಿದೆ.ಕೊರೊನಾ ಸೋಂಕು ಲಸಿಕೆ ಅಭಿವೃದ್ಧಿಗಾಗಿ ಬಿಲ್ ಮತ್ತು ಮಿರಿಂಡಾ ಗೇಟ್ ಪ್ರತಿಷ್ಠಾನ 300 ದಶಲಕ್ಷ ಡಾಲರ್ ಮೊತ್ತವನ್ನು ವಿನಿಯೋಗಿಸಲಾಗುತ್ತಿದೆ. ಇನ್ನೂ ಲಸಿಕೆಯ ಅಗತ್ಯ ಮತ್ತು ಅನಿವಾರ್ಯತೆ ಎದುರಾದರೆ ಇನ್ನಷ್ಟು ಹಣಕಾಸಿನ ನೆರವು ನೀಡಲು ಸಂಸ್ಥೆ ಮುಂದಾಗಿದೆ.2021 ರ ಅಂತ್ಯದ ವೇಳೆಗೆ ವಿಶ್ವಕ್ಕೆ 2 ಶತಕೋಟಿ ಕೊರೋನೋ ಲಸಿಕೆಯ ಡೋಸ್ ಅಗತ್ಯವಾಗಿದೆ ಎಂದು ವಿಶ್ವ ಆರೋಗ್ಯ ಸಂಸ್ಥೆ ತಿಳಿಸಿದೆ. ವಿಶ್ವ ಆರೋಗ್ಯ ಸಂಸ್ಥೆಯ ಈ ಕಾರ್ಯದಲ್ಲಿ ಜಗತ್ತಿನ 150 ದೇಶಗಳು ಕೈಜೋಡಿಸಿವೆ ಆದರೆ ಚೀನಾ ಮತ್ತು ಅಮೆರಿಕ ಇದುವರೆಗೂ ಯಾವುದೇ ಸಹಿಹಾಕಿಲ್ಲ ಮತ್ತು ಔಷಧಿ ಉತ್ಪಾದನಾ ಕಾರ್ಯದಲ್ಲಿ ಭಾಗಿಯಾಗುವ ಬೆಂಬಲವನ್ನು ನೀಡಿಲ್ಲ.ವಿಶ್ವದಲ್ಲಿ 3 ಕೋಟಿ 40 ಲಕ್ಷ ಮಂದಿಗೆ ಸೋಂಕು ತಗುಲಿದ್ದು 2 ಕೋಟಿ 40 ಲಕ್ಷಕ್ಕೂ ಹೆಚ್ಚು ಮಂದಿ ಚೇತರಿಸಿಕೊಂಡಿದ್ದಾರೆ.10 ಲಕ್ಷಕ್ಕೂ ಅಧಿಕ ಮಂದಿ ಸಾವನ್ನಪ್ಪಿದ್ದಾರೆ.